ན་ཕུལ། བསྟན་པ་སྤྱི་སྒེར་རྒྱས་པའི་སྨོན་ལམ་བཏབ།
ཆོས་འཁོར་དང་ཀ་བཞིའི་དཔོན་རྣམས་ལ་བྱིན་རྟེན་ལ་རང་ཕུལ། ཆོས་འཁོར་དགོན་ཞེས་
པ་གྲུབ་ཐོབ་ཉག་སེས་བཏབ་ནས་འཇམ་དབྱངས་བསོད་ནམས་རྒྱ་མཚོས་བསྐྲུན་པའི་རྟེན་
གཏོར་བཞུགས་ངེས་པའི་ཆོས་གྲྭ་ཆེན་པོ་དེར་སྒྲོལ་ཤེར་དང་གདུགས་དཀར་འདོན་པའི་
རྟེན་བཟབས་ཤིང་རྒྱས་པར་ཕུལ། གཞན་ཡང་དགོན་ལག་སྡེ་དགོན་ཁག་དང་གླང་དགོན་
གྱི་དགེ་སྒྲུབ་སྡེ་རྣམས་ནས་ཇ་འདྲེན་སོགས་གནང་བར་མང་འགྱེད་ཕུལ། ཡུལ་དེའི་སྟོད་
སྨད་ན་ལོ་གཉིས་ཙམ་ནས་བྱུང་ཟེར་བའི་འབྱུང་པོའི་སྤྲུལ་པ་འབུ་སྲིན་མ་རུངས་པ་དུ་མ་
བལྟ་བས་མི་བཟོད་པ་དག་གིས་ལོ་ཐོག་ལ་གནོད་པ་ཆེར་བྱུང་འདུག །དེ་རྣམས་ལ་ཕན་
བྱེད་དགོས་ཚུལ་འདུག་པར་རྒྱབ་སོར་ཕན་བྱེད་འོང་ལུགས་ཀྱང་བགྱིས། ཤུག་ར་དགོན་དུ་
སོང་བ་དགེ་འདུན་རྣམས་ཀྱིས་བསུ་བ་སེར་ཕྲེང་བྱུང་ཞིང་སྒོམ་ཆེན་པའི་གཟིམས་ཁང་དུ་
ཞག་འདུག་ཐོག །བླ་མ་བསྟན་འཛིན་བཟང་པོ། མོ་མ་བླ་མ་ཁུ་དབོན་དགོན་པ་ཡུལ་སྡེ་
བཅས་ལ་རྗེས་གནང་། སྐྱབས་འགྲོའི་སྡོམ་པ་དང་རྟེན་ལ་རབ་གནས་སོགས་གང་དགོས་
བསྒྲུབས། འབུལ་བ་ཞབས་གཏོགས་བཟབས། བསྟན་སྲིད་རྒྱས་པའི་ཕྱིར་དུ་སྐུ་རིམ་རྟེན་
གང་དྲག་ཕུལ། ལམ་བར་གྱི་སྦྱིན་བདག་རྣམས་ཀྱི་རེ་འདོད་བསྐང་ཞིང་བདོག་པ་ཆེ་བར་
305

གངས་ཅན་རིག་བཅུད་ལས།
མཁན་ཆེན་དཔལ་ལྡན་ཆོས་སྐྱོང་གི་གསུང་འབུམ། ཨེ། ༽
བྱུང་། ཀརྨ་པ་ཆོས་གྲགས་རྒྱ་མཚོས་བྱིན་གྱིས་བརླབས་པའི་གནས་རྣམ་རྒྱལ་གླིང་དུ་སོང་།
བེ་རི་བླ་རྒན་ཆོས་གྲགས་ཀྱིས་རྟ་བསུས་དང་འདུས་པ་རིན་པོ་ཆེས་ངུར་སྨྲིག་གི་ཆོས་གོས་
དང་ལྷན་ཅིག་པར་མཆོད་པའི་བྱེ་བྲག་དུ་མས་བཀོད་པ་ལེགས་པའི་སེར་ཕྲེང་གིས་བླ་བྲང་
རྒྱས་བཏབ།
དུ་བོས། ཞབས་ཏོག་དང་འབུལ་བ་བཟབས། དེ་འཕྲལ་གཙུག་ལག་ཁང་གསར་པར་
སོ་ནས་ཇ་འདྲེན་ཐོག་སེར་སྐྱ་ཐམས་ཅད་ལ་རྗེས་གནང་ཞིག་བྱས། གྲྭ་མང་ནས་འབུལ་བ་
དང་ཡུལ་མི་རྣམས་ཀྱིས་བསྔོ་རྟེན་སོགས་བཟབས་ཤིང་རྒྱ་ཆེ་བ་འདུག་པར་བསྔོ་སྨོན་གྱིས་
སླར་རིམ་གྱིས་འོངས་པས་ཆུ་དྲོན་དུ་གླིང་རིན་ཆེན་སྟེང་པའི་ཇིང་སང་རྣམས་
ང་སྤྱི་
དང་། མགོ་ཟི་དགོན་པའི་དབུ་ཆོས་རྡོ་རྗེ་འཛིན་པ་བླ་རྒན་ཤེས་རབ་དཔལ་ལྡན་བཅས་རྟ་
པ་སུམ་ཅུ་སྐོར་གྱིས་རྟ་བསུས་ཇ་འདྲེན་རྒྱས་པར་གནང༌། ཆོས་གྲྭ་ཆེན་པོ་དཔལ་མགོ་ཟི་
དགོན་དུ་སོང༌། འདུས་པ་རྒྱ་མཚོའི་ཚོགས་ཀྱིས་མཆོད་པའི་བྱེ་བྲག་དུ་མའི་བསུ་བ་དང་
ཆབས་ཅིག་པར་སྒར་ཡ་ཐར་བསྡད། གླིང་དཔོན་མོ་སྲས་མོར་བཅས་ཀྱིས་མཇལ་དར་
ཞབས་ཏོག་འབུལ་བ་རྒྱ་ཆེར་གནང་། དེའི་ཕྱི་ཉིན་གཙུག་ལག་ཁང་དུ་སོང་། ཞི་དྲག་ལྷའི་
རྗེས་གནང་གང་མང་དང་རྟེན་ལ་མེ་ཏོག་འཐོར་བ་སོགས་བགྱིས་ཤིང་འབུལ་བ་རྒྱ་ཆེར་
སྤུངས། གཞན་ཡང་ཁྲ་ལེབ་བླ་མའི་མཆོད་ཁང་དུའང་བོས་ཤིང་རྗེས་གནང་འཐོར་ནས་ཀྱི་
ཐོག་འབུལ་ནོད་རྒྱ་ཆེ་བ་དང་། བླ་མ་ཤེས་རབ་དཔལ་ལྡན་གྱིས་དངོས་པོ་རྒྱ་ཆེ་བ་སྟེར་
བྱུང༌། ཞབས་དྲུང་རིན་པོ་ཆེའི་གཟིམས་ཁང་དུའང་སྐུ་ཚབ་རྣམས་ཀྱིས་བོས་ཏེ་བསྙེན་
བཀུར་ཟབ་རྒྱས་བྱས། ཡུལ་དེའི་སེར་སྐྱ་ཐམས་ཅད་ནས་རང་རང་གི་ལྷག་བསམ་ལས་
བྱུང་བའི་དངོས་པོ་རྒྱ་ཆེ་བ་བྱུང་སྟེ་དེ་དག་ནས་ཉེར་མཁོ་ཅུང་ཟད་ཀྱི་ཉར་ཚག་མ་གཏོགས་
བྱིང་རྣམས་དགོན་དེ་ཉིད་དུ་དམར་ཆེན་གཏོར་བཟློག་དང༌། བསྐང་བ་ཚེ་སྒྲུབ་ཀྱི་རྟེན་དུ་
ཕུལ། བྱ་ཁྱུང་དགོན་སོགས་དེ་སྐོར་གྱི་བླ་དགོན་ཐམས་ཅད་ཀྱིས་ཇ་འདྲེན་མདུན་བསུར་
འབྱོར་པས་འོས་བབ་ཀྱི་སློག་ཆ་སྐུ་རིམ་རྟེན་ཇི་ལྟར་འོས་པའི་བཀོད་པ་བགྱིས་ཏེ་དེ་ནུབ་
306

རྟོགས་པ་བརྗོད་པ་སྣ་ཚོགས་ལྗོན་པ་སྟུག་པོའི་འཁྲི་ཤིང་།
ཀ་མདོ་ཐང་སྒར་དུ་འགྱངས་པར་འབྱོར། ཕྱི་ཉིན་རི་མོར་བསྡད་དེ་ཐམས་ཅད་ལ་བྱིན་
རླབས་བྱས།
དེའི་ཕྱིན་ཉིན་དམའ་རོང་ལ་བརྒལ་ཏེ་ཚེ་ཡག་མདའ་ཟེར་བ་མིང་བཀྲ་ལེགས་པའི་
རྟེན་འབྲེལ་དུ་སྡེ་དགེ་ཁྲི་ཆེན་ནས་དབུ་ཆེ་བླ་མ་ཆོས་དར་གྱིས་གཙོས་པའི་གྲྭ་ཚང་ཁ་ཤས་
དང་གཉེར་ཆེན་བུ་དགྱེས་སོགས་སྔ་མགྱོགས་སུ་ཆིབས་བསུར་རྒྱ་གླིང་གདུགས་སོགས་
བཅས་འབྱོར་ཞིང་དེར་ཞག་གཅིག་བསྡད། སང་ཡོན་མཆོད་ཞལ་འཛོམ་ཐོག་རྟེན་འབྲེལ་
གྱི་ལེགས་ལམ་སོགས་ཇི་ལྟར་འོང་སྙམ་པའི་ཐེ་ཚོམ་པར་ཉལ་ཏེ་སང་ཉི་ཤར་དུ་སོང་། ལྷ་
ལུང་ཁུག་ན་བསྟན་པའི་སྦྱིན་བདག་ཆེན་པོ་སྡོམ་བརྩོན་དམ་པས་དབང་ཆོས་ཀྱི་རྒྱལ་པོ་
དཔོན་བློན་འཁོར་དང་བཅས་པ་བརྒྱ་ཕྲག་ལྷག་ཙམ་ཕེབས་ཏེ་སྔོན་གྱི་སྡེ་དགེ་བླ་མ་ཕུན་
ཚོགས་ཀྱི་ལས་གུར་ཡིན་ཟེར་བའི་གཟིམས་གུར་སེང་ཐོད་མ་ཤིན་ཏུ་ཆེ་བ་སྡེ་པ་གཞུང་ན་
གནམ་སྔོན་པོ་ཞེས་སུ་གྲགས་པ་ནི་རྣ་བར་ཐོས་རུང་། རང་གིས་ནི་དེ་བས་ཆེ་བ་སྔོན་ཆད་
རིག་མ་མྱོང་བ་ཞིག་ཡོལ་སྒོར་ཅན་དུ་ཕུབ་འདུག་པར་ཐོག་མར་མདུན་ཆེན་སྐུ་འཁོར་དང་
བཅས་པས་གཟིམས་གུར་སྒོར་ཕེབས་ནས་མཇལ་དར་གནང་ཞིང་ངེད་རང་དཔོན་སློབ་
ཚང་མས་ཀྱང་མཇལ་དར་ཕུལ་ཏེ་གཟིམས་གུར་དུ་ཁྲི་ཤིན་ཏུ་མཐོ་བ་ཞིག་ལ་བདག་དང་
གཡས་ཀྱི་ཁྲི་ཐོག་ཏུ་སྡེ་དགེ་མདུན་རིན་པོ་ཆེ་བཞུགས་ཏེ། དེ་ནས་རིམ་གྱིས། ཆོས་སྐྱོང་བློ་
གྲོས་ཀྱིས་གཙོས་གཉེར་ཆེན་སེར་སྐྱ་མདུན་འཁོར་སེར་སྐྱ་ཐམས་ཅད་དང་།
དེ་རྒྱབ་ཏུ་བླ་མ་ཆོས་དར་གྱིས་གཙོས་པའི་གྲྭ་ཚང་ཡོངས་རྫོགས། གཡོན་གྲལ་
མགོར་མཁན་དབོན་རིན་པོ་ཆེ་སངས་རྒྱས་ཡེ་ཤེས་པ། དེ་འོག་བདག་གི་ཚ་བོར་གྱུར་པ་
དབོན་རིན་ཆེན་མཆོག་གྲུབ་ནས་རིམ་གྱིས་བདག་གི་གྲྭ་ཚང་རྣམས་དང་། དེ་རྒྱབ་ཏུ་བདག་
གི་ལག་དོ་བྱིང་པོ་རྣམས་དང་། མདུན་ཕྱོགས་ནས་ཞལ་ཡར་གྱུར་ལྷུན་གྲུབ་སྟེང་གི་བླ་མ་
ཆོས་རྗེ་བསྟན་པ་རྒྱལ་མཚན། བསོད་ནམས་རྒྱལ་མཚན། དབུ་ཆོས་རྣམས་བཞུགས་ཐོག །
307

གངས་ཅན་རིག་བཅུད་ལས། མཁན་ཆེན་དཔལ་ལྡན་ཆོས་སྐྱོང་གི་གསུང་འབུམ། ཨེ། ༽
མདུན་ཆེན་ནས་ལམ་བར་དུ་བདེ་བ་བྱུང་ལས་ཆེ་སོགས་ཀྱིས་བཀའ་ཕེབས་པར། ཇི་ལྟར་
འོས་པའི་ཞུ་ལན་བསྡུས་པ་ཙམ་དང་། དེ་ཐོག་སྡེ་དགེ་གྲྭ་ཚང་རྣམས་ཀྱིས་ཇ་མཆོད་དགོས་
འདོད་ཀུན་འབྱུང་ཞིག་མཛད་སོང་བ་བླ་མ་ཆོས་དར་དེ་ཉིད་གསུང་བཟང་ཞིང་རྣམ་དཔྱོད་
དང་ལྡན་པ་ཞིག་བཞུགས་ངེས་ཡིན་འདུག་པས་བག་བྲོ་ཞིང་འདི་ལྟ་བུའི་གྲྭ་ཚང་རྣམས་
གཞན་དང་མི་འདྲ་བ་འདུག་སྙམ་པ་ཞིག་བྱུང༌། དགའ་སྟོན་དུ་ཞོ་ཕྱེ་མར་གྲོ་མ་མར་ཁུ་ཤ་
ཐུད་སོགས་ནི་དཔངས་མཐོ་བ་འདུག །དེ་ནུབ་ཟུར་དུ་གུར་གཅིག་ཕུབ་སྟེ་བསྡད། མདུན་
ཆེན་ནས་བཀའ་ཕེབས་ལ་སང་ཁྱེད་དང་དཔོན་གཡོག་རྣམས་དལ་བར་བྱོན་ཏེ་དྷརྨ་མདོར་
བཞུགས་པ་ལེགས། ངེད་ཕོ་བྲང་དུ་སང་སླེབ་པར་བྱེད་རྒྱུ་ཡིན་ཞེས་བཀའ་ཕེབས། དེ་ཉིན་
ཡུལ་གཞིས་ནི་རང་གཞན་ཀུན་གྱི་མིག་གིས་མཐོང་བར་ལྷུན་ཆགས་ཤིང་མི་ལེགས་སྙམ་པ་
སྤུ་ཙམ་མེད་པའི་བཀྲ་ཤིས་པ་ཞིག་བྱུང་སོང་། ངེད་རང་ཡང་དེ་རིང་ཡུལ་གཞིས་སོགས་
ལེགས་ལམ་གྱི་ཐོག་མ་ཅི་འདྲ་འོང་སྙམ་པའི་ཐེ་ཚོམ་པ་ཞིག་བྱུང་རུང་མཐར་བློ་བདེ་བ་
ཞིག་ཏུ་སོང་། དེ་འཕྲལ་གཟིམས་གུར་ཆེན་མོ་བསྡུ་བ་མཛད་དེ་སང་སྔ་བར་ཆིབས་བསྒྱུར་
མཛད་སོང་། ཕྱི་ཉིན་འོང་ལམ་ན་དཔལ་སྒ་ལེན་སྟེང་ཞེས་པ་གྲུབ་ཐོབ་ཉག་སེས་ཕྱག་གིས་
བཏབ་པ་ཡིན་ཡང་ཟེར། ཨ་གཉན་དམ་པའི་ཕྱག་གིས་བཏབ་པ་ཡིན་ཡང་ཞུར་འདུག་རུང་
ཐག་ཆོད་རང་དཀའ་བར་སྣང་ཞིང་གང་ལྟར་ཡང་དགོན་སྡེ་དེ་ཉིད་ནས་ཆོས་རྗེ་ལྷུན་གྲུབ་
ཆོས་འཕེལ་དང་རྒྱལ་མཚན་བཟང་པོས་གཙོས་དགེ་འདུན་རྣམས་ཀྱིས་སེར་ཕྲེང་གི་བཀོད་
པ་ལེགས་པས་བསུ་བ་ཇ་འདྲེན་མཇལ་དར་བཟབས་པར་བྱུང༌། སོ་སོར་བྱིན་རྟེན་རེ་དང་
འདུས་ཚོགས་ལ་མང་ཇའི་རྟེན་ཞིག་ཕུལ། འཁོར་ལོ་མདོར་སླེབས་ཉེ་བ་དང་ཕོ་བྲང་ནས་
1་པ་བཅས་
རྟ་བསུས་དང་འདུས་ཚོགས་ཀྱིས་སེར་ཕྲེང་གི་བཀོད་པ་དང་རྫོང་ཆེན་མགོ་པ་
དགོན་ཁག་གཉིས་ནས་ཇ་འདྲེན་མཇལ་དར་བཟབས་ཤིང་ཐམས་ཅད་ལ་བྱིན་རྟེན་མང་ཇ་
དང་ཡུལ་མི་རྣམས་ལ་བྱིན་རླབས་རེ་བྱས།
308

རྟོགས་པ་བརྗོད་པ་སྣ་ཚོགས་ལྗོན་པ་སྟུག་པོའི་འཁྲི་ཤིང༌།
དྷརྨ་མདོར་བསྡད་པས་སྡེ་དགེ་བླ་བྲང་གི་སྐུ་ཚབ་གཉེར་པ་གྲོག་མ་ཅན་གྱིས་
གཟིམས་གུར་ཕུབ་པར་ཞབས་ཏོག་བྱས། ཡུལ་མི་རྣམས་ཀྱིས་མཇལ་དར་སོགས་འདུག་
པར་འོས་བབ་ཀྱི་བྱིན་རླབས་སོགས་བྱས། སང་ཉི་ཤར་དུས་ངེད་དཔོན་གཡོག་གིས་ཀྱང་
འོས་བབ་ཀྱི་གྲབས་གར་འགྲིགས་ཀྱིས་བཀོད་པ་བྱས་ཏེ། དཀོན་མཆོག་གསུམ་དང་ཁྱད་
པར་ས་ངོར་གྱི་བླ་མ་ཡི་དམ་ལ་གསོལ་བ་བཏབ་སྟེ་སོང་། ངེད་དང་ལྷན་ཅིག་ཏུ་སྐུ་དབོན་
སངས་རྒྱས་ཡེ་ཤེས་ཀྱང་མཉམ་དུ་ཕེབས་པས་ལམ་བར་དུ་གེགས་དང་ཉེར་འཚེ་མེད་པར།
དེ་ཉིད་སྤྲེའུ་ལོ་ཟླ་བ་དགུ་པའི་ཚེས་ལྔ་ཡིན་འདུག་པར། ནམ་མཁའ་ཐམས་ཅད་ཧ་ཅང་
དྭངས་པ་མ་ཡིན་ཞིང་ཧ་ཅང་འཐིབས་པ་ཡང་མ་ཡིན་པར་བྱིན་ཆགས་པ་སོགས་དགེ་
མཚན་ཆེ་བ་ཞིག་ནི་བྱུང་། གཞན་ཡུལ་དེའི་སེར་སྐྱ་འགའ་འཇའ་འོད་སོགས་འདུག་ཟེར་
རུང་བདེན་ནམ་མི་བདེན་ནི་རང་གིས་མ་མཐོང་བས་མ་ཤེས། གང་ལྟར་རྡོ་ཁོ་ལྷ་ཁང་གི་
ཐང་ཆུང་ངུ་ཞིག་ཡོད་པ་དེར་སླེབས་ཉེ་བ་དང༌། གྲུབ་པའི་དབང་ཕྱུག་ཆེན་པོ་འགྲོ་བ་ཀུན་
གྱི་དེད་དཔོན་མཚན་དངོས་བརྩོན་འགྲུས་བཟང་པོ་ཞེས་གྲགས་པ་དེ་ཉིད་ཀྱི་ཞབས་ཀྱིས་
བཅགས་ཤིང་བྱིན་གྱིས་བརླབས་པའི་གནས། བོད་ཀྱི་རྡོ་རྗེ་གདན་དཔལ་ས་སྐྱའམ་འོན་ཏེ་
འོག་མིན་གཉིས་པ་ཨེ་ཝཾ་ཆོས་ལྡན་གང་དེ་སའི་ཁྱོན་དེར་འཕོས་པ་དང་འདྲ་བའི་གནས།
ཆོས་གྲྭ་ཆེན་པོ་དཔལ་ལྷུན་གྲུབ་སྟེང་གི་འཕགས་མཆོག་འདུས་པ་རྒྱ་མཚོའི་ཚོགས་ཀྱིས།
དུང་། རྒྱ་གླིང་། རྔ། སིལ་སྙན། ཏིང་ཤགས་སོགས་རོལ་མོའི་ཚོགས་དང་། བདུག་སྤོས་ཀྱི་
རིགས་དང་། གདུགས། རྒྱལ་མཚན། བ་དན། ཕྱེ་མའི་ཕུར་མ་སོགས་མཆོད་རྫས་ཀྱི་
རིགས་དཔག་མེད་ཐོགས་པའི་དགེ་འདུན་ལྔ་བརྒྱ་སྐོར་གྱིས་བཀོད་ལེགས་ཀྱི་ཕྲེང་བ་ཕུན་
སུམ་ཚོགས་པས་སྔུན་ནས་བསུས་ཏེ་འཇམ་མགོན་དཔལ་མཆོག་རྒྱལ་མཚན་གྱིས་མཁས་
དང་གྲུབ་པའི་གཙུག་རྒྱན་རིན་པོ་ཆེ་དཔལ་ལྡན་དོན་གྲུབ་པའི་དགོངས་རྫོགས་སུ་བཞེངས་
པའི་མཆོད་རྟེན་མཐོང་བ་དོན་ལྡན་གྱི་སྐུ་དྲུང་དུ་སླེབས་སྐབས་རྒྱལ་བའི་བསྟན་སྲུང་དམ་
309

གངས་ཅན་རིག་བཅུད་ལས། མཁན་ཆེན་དཔལ་ལྡན་ཆོས་སྐྱོང་གི་གསུང་འབུམ། ཨེ། ༽
རྒྱལ་བློན་འཁོར་དང་བཅས་པ་ཡང་བཞུགས་ཤིང༌། ངོས་དང་མཁན་དབོན་རིན་པོ་ཆེ་
བཅས་འཁོར་དང་བཅས་པ་ལ་གསོལ་སྟོན་རྒྱ་ཆེ་བསྩལ།
པ་རྡོ་རྗེ་ནག་པོ་ཆེན་པོ་ལྕམ་དྲལ་ལྷ་བརྒྱད་དང༌། ཞིང་སྐྱོང་སྟོབས་འཕྲོག་དབང་པོ་རྣམས་
ཀྱི་འཆམ་སྐུ་ཆེན་མོ་གཞན་ལས་ཆེས་ཁྱད་པར་དུ་འཕགས་པའི་གཟི་འོད་འབར་བ་རྣམས་
གདན་དྲངས་ཏེ། དེ་དག་མཐོང་བའི་མོད་ལ་རང་ཉིད་ཀྱི་སེམས་བག་དྲོ་ཞིང་དགའ་སྤྲོ་ལྷག་
པར་ཆེ་བའི་སྒོ་ནས་རྒྱལ་ཁབ་ཆེན་པོའི་ཕོ་བྲང་གི་སྒོར་སླེབས་འཕྲལ་དམ་ཅན་སྲུང་མའི་
སྣང་བརྙན་དེ་དག་ལ་མེ་ཏོག་འཐོར་བ་དང་སྙན་དར་ཕུལ་ཏེ་བསྟན་པ་རྒྱས་པའི་ཕྲིན་ལས་
བཅོལ། ཕོ་བྲང་གི་ནང་དུ་སོང་བས་དེར་བོད་ལུགས་སུ་རབ་གསལ་ལམ་བཀའ་ཕེབས་ཏེ།
ཡུལ་དེ་ཉིད་ཀྱིས་བྱེམ་ཙེ་ཆེན་པོར་འབོད་པ་ཞིག་འདུག་པ་ལ་ཁྲི་བཤམས་པར་བསྡད།
རིམ་གྱིས་མདོ་དར་གྱི་གླིང་བུ་སྙན་པས་མདུན་བསུས་ཏེ་བར་རའི་ཁྱམས་སུ་རྒྱའི་
ཁྲིའུ་ཞིག་གི་སྟེང་དུ་བཟང་འདུག་བྱས། ཁྲི་ཆེན་ས་སྐྱོང་བླ་མ་ཉིད་ནས་ཞལ་བཀོད་ཀྱིས་
ཆོས་གྲྭ་ཆེན་པོ་དེ་ཉིད་ཀྱི་འདུས་པ་རྒྱ་མཚོའི་ཚོགས་པ་སོ་སོས་མཇལ་དཪ་རྣམས་རིམ་
གྱིས་བཏང་ཞིང་ཐམས་ཅད་ལ་བྱིན་རླབས་ཕུལ་ཏེ། སྒྲུབ་ཁང་ཕན་བདེ་གླིང་ཞེས་པ་འཇམ་
མགོན་དཔལ་མཆོག་རྒྱལ་མཚན། མཁས་གྲུབ་སངས་རྒྱས་ཕུན་ཚོགས། བྱམས་པ་བཀྲ་
ཤིས་ལྷུན་གྲུབ་སོགས་ཀྱིས་བྱིན་གྱིས་བརླབས་པའི་གནས་དེ་ཉིད་དུ་སོང༌། དེར་དགའ་
སྟོན་སོགས་བླ་བྲང་གཞུང་ནས་བསྩལ། ཟླ་བ་དེ་ཉིད་ཀྱི་ཚེས་བརྒྱད་ཉིད་ཆོས་གྲྭ་ཆེན་པོ་
ལྷུན་གྲུབ་སྟེང་གི་གཙུག་ལག་ཁང་དུ་ཁྲི་ལ་བསྡད་དགོས་པར་སྔོན་དུ་གེགས་སེལ་གྱི་རིམ་
གྲོ་ཞིག་བློ་ལ་ཤར་རུང་ཆ་རྒྱུས་མེད་པས་སྟབས་འགྲིག་ཤིག་མ་བྱུང་བ་དང༌། ལྷག་པར་
རྒྱལ་ཁབ་ཆེན་པོར་གྱུར་པར་མ་ཟད་འདུས་ཚོགས་རིན་པོ་ཆེ་གཙོ་བོར་གྱུར་པའི་མངའ་
ཞབས་ཀྱི་ཕྱོགས་དང་རིས་སུ་མ་ཆད་པའི་བླ་མ། དགོན་པ། སྐུ་ཚབ། རྫོང་ཁག་སོ་སོའི་
རྫོང་སྡོད་མི་ཆེན་རྣམས་ཀྱིས་གཙོས་སེར་སྐྱ་མཆོག་དམན་སྟོབས་ཤིན་ཏུ་ཆེ་བ་བཅས་རང་
310

རྟོགས་པ་བརྗོད་པ་སྣ་ཚོགས་ལྗོན་པ་སྟུག་པོའི་འཁྲི་ཤིང་།
ཉིད་ཀྱང་གང་ཅིར་སྦྱངས་སྟོབས་ཆུང་ཞིང་ལྷག་པར་སྔོན་ནས་བསགས་པ་ཕྲ་བ་ཞིག་ཇི་
ལྟར་ཡིན་ནའང་། འདོན་བསྒྲིགས་སྐབས་སུ་སྐད་གདངས་སོགས་ཧ་ཅང་སྒྲོས་མི་ལྡན་པ་
བཅས་ཅུང་ཟད་ཐེ་ཚོམ་པར་གྱུར་རུང་། ས་སྐྱོང་ཆོས་ཀྱི་རྒྱལ་པོའི་བཀའི་ཇའི་སང་བསོད་
ནམས་བཀྲ་ཤིས་ཀྱིས་དྲི་ཞིམ་པའི་སྤོས་ཆུན་ཆེ་བ་སྤར་ཏེ། བཀྲ་ཤིས་པའི་ཁ་དར་ཆེ་ལེགས་
ཀྱིས་མཇལ་དར་དང་གཞན་ཡང་རྒྱ་གླིང་གདུགས་སོགས་ཀྱི་བྱེ་བྲག་དང་བཅས་ཏེ་འདུས་
པ་རྒྱ་མཚོའི་དབུས་སུ་སླེབས། དམ་པ་གོང་མའི་ཞབས་སྟེགས་འཇིགས་མེད་གདོང་ལྔས་
རྣམ་པར་བཏེགས་པའི་གསེར་ཁྲི་མཐོན་པོ་ག་ལ་བ་དེར་སོང་ནས་བསྡད་འཕྲལ་གསོལ་ཇ་
གཉིས་བཏང་བྱུང་ཐོག །ཆོས་ཀྱི་རྗེ་བསོད་ནམས་རྒྱལ་མཚན་པས་བཀྲ་ཤིས་པའི་རྫས་
བརྒྱད་སྔོན་བྱུང་གི་ཚིག་ལྷུགས་རྣམས་གསུངས་ཤིང་། དགེ་འདུན་རྣམས་དང་ལྷན་ཅིག་
པར་ཚིགས་བཅད་རྣམས་བརྗོད་བཞིན་པས་བཀྲ་ཤིས་རྫས་བརྒྱད་ཀྱི་བཟོ་བཀོད་ཁྱད་
མཚར་རྣམས་རིམ་གྱིས་སྟོབ་པར་མཛད་གྲུབ་འཕྲལ། ཐོག་མར་སའི་སྟེང་ན་ཆོས་བཞིན་དུ་
སྤྱོད་ཅིང༌། དགེ་བ་བཅུའི་ཁྲིམས་ལ་དབང་འབྱོར་བའི་མིའི་ཚངས་པ་ཆེན་པོ་སྡོམ་བརྩོན་བླ་མ་ཀུན་དགའ་ཕྲིན་ལས་རྒྱ་
མཚོ་ནས་ཁྲི་འབུལ་གྱི་རྣམ་གྲངས་རྒྱ་ཆེ་ཞིང་དཔངས་མཐོ་བའི་དངོས་པོ་ཕུན་སུམ་ཚོགས་པ་གནང་བའི་ཐོ་འདི་ལྟ་སྟེ།